ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 199.41 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 6.75 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,99,41,29,995
|
|
అందుబాటులోని నిల్వలు
|
|
6,75,31,140
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 199.41 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 6.75 కోట్లకు పైగా  డోసులు అందుబాటులో ఉన్నాయి.
మంత్రిమండలి
బాహ్య అంతరిక్షాన్ని శాంతియుత ప్రయోజనాల కు ఉపయోగించుకొనేందుకు, అన్వేషణ లో పరస్పర సహకారాని కి భారతదేశం, బహ్రెయిన్ ల మధ్య అవగాహనపూర్వక ఒప్పందానికి ఆమోదం తెలిపిన మంత్రివర్గం
భారతదేశం, బహ్రెయిన్ ల మధ్య బాహ్య అంతరిక్షాన్నిశాంతియుత ప్రయోజనాలకు ఉపయోగించుకొనేందుకు, అన్వేషణ లో పరస్పర సహకారాని కి వీలు గా అవగాహనపూర్వక ఒప్పందం పై సంతకాని కి సంబంధించి ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గాని కి వివరించడం జరిగింది.
ఇందుకు సంబంధించిన అవగాహనపూర్వక ఒప్పందం పై భారతదేశం 2019వ సంవత్సరం మార్చి నెల 11వ తేదీ న బెంగళూరు లో, బహ్రెయిన్ 2019వ సంవత్సరం మార్చి నెల 28వ తేదీ న మనామా లో సంతకాలు చేశాయి.
వివరాలు:
అంతరిక్ష విజ్ఞానం, సాంకేతిక పరిజ్ఞానం, భూమి కి సంబంధించి రిమోట్ సెన్సింగ్ తో సహా సాంకేతిక పరిజ్ఞాన వినియోగం, ఉపగ్రహ కమ్యూనికేశన్, ఉపగ్రహ ఆధారిత నావిగేశన్, అంతరిక్ష విజ్ఞానం, గ్రహాలకు సంబంధించిన విశేషాల అన్వేషణ, అంతరిక్ష నౌక, అంతరిక్ష వ్యవస్థ, భూతల వ్యవస్థల వినియోగం, అంతరిక్ష సాంకేతిక పరిజ్ఞాన వినియోగం వంటివి ఈ ఒప్పందం లో భాగం గా ఉన్నాయి.
ఈ ఒప్పందం ఒక సంయుక్త కార్యాచరణ బృందం ఏర్పాటు కు వీలు కల్పిస్తుంది. ఇందులో డిపార్ట్ మెంట్ ఆఫ్ స్పేస్, ఇస్ రో, బహ్రెయిన్ ప్రభుత్వాని కి చెందిన బహ్రెయిన్ నేశనల్ స్పేస్ సైన్స్ ఏజెన్సీ  ల సభ్యులను చేర్చుకొంటారు. ఈ కార్యాచరణ బృందం ఈ ఒప్పందం లోని అంశాల అమలు కాలావధి, కార్యాచరణ, ఈ ఒప్పందాన్ని అమలు చేసే పద్ధతిని కూడా ఖరారు చేయనుంది.
అమలు వ్యూహం మరియు లక్ష్యాలు:
భారతదేశం, బహ్రెయిన్ ల మధ్య సంతకాలు జరిగిన ఈ ఎంఒయు, ప్రత్యేకంగా ఒప్పందం లోని అంశాల అమలు ఏర్పాటును ఖరారు చేయడానికి వీలు కల్పిస్తుంది. దీనికి తోడు సంయుక్త కార్యారచణ బృందం ఏర్పాటు కు, ఒక కార్యాచరణ ప్రణాళిక తో ముందుకు పోవడానికి, తగిన కాలనియతి కి, ఎంఒయు లోని అంశాల అమలు కు దోహదపడుతుంది.
ప్రభావం:
ఇప్పటికే సంతకాలు జరిగిన ఈ ఒప్పందం భూమి కి సంబంధించి రిమోట్ సెన్సింగ్ రంగం లో నూతన పరిశోధనల ఆవిష్కరణ కు ఊతం ఇవ్వనుంది. అలాగే ఉపగ్రహ కమ్యూనికేశన్, ఉపగ్రహ మార్గనిర్దేశకత్వం, అంతరిక్ష విజ్ఞానం, బాహ్య అంతరిక్షం లలో అన్వేషణ కు కూడా ఇది ఉపకరిస్తుంది.
అయ్యే ఖర్చు:
ఈ అవగాహన ఒప్పందాని కి సంబంధించి ప్రతి ఒక్క కార్యకలాపం విషయం లో ఆర్థికపరమైన ఖర్చు ఆయా సంయుక్త కార్యకలాపాల ఆధారం గా ఉంటుంది. ఇది సంబంధిత కార్యకలాపం అమలు ఒప్పందాల లో లేదా ఏర్పాటు లేదా కాంట్రాక్టుల లో స్పష్టం గా నిర్దేశించడం జరుగుతుంది.
ప్రయోజనాలు:
కింగ్డమ్ ఆఫ్ బహ్రెయిన్ ప్రభుత్వం తో సహకారాని కి సంబంధించిన ఈ ఎంఒయు మానవాళి అభ్యున్నతి కి అంతరిక్ష సాంకేతిక పరిజ్ఞానం అమలు రంగంలో సంయుక్త కార్యకలాపాలు చేపట్టడానికి వీలు కల్పిస్తుంది. దీని వల్ల దేశం లోని అన్నివర్గాలు, అన్ని ప్రాంతాలు ప్రయోజనాల ను పొందుతాయి.
పూర్వరంగం:
బహ్రెయిన్ నేశనల్ స్పేస్ ఏజెన్సీ  అధిపతి, బహ్రెయిన్ ట్రాన్స్పోర్టేశన్, టెలికమ్యూనికేశన్ మంత్రి అంతరిక్ష రంగం లో ఇస్రో తో పరస్పర సహకారాని కి ఆసక్తి ని కనబరుస్తూ 2018 ఏప్రిల్ లో భారత రాయబారి కి తెలియజేశారు.
దీనికి కొనసాగింపు గా 2018లో విదేశీ వ్యవహారాల శాఖ విజ్ఞప్తి మేరకు భారతదేశం- బహ్రెయిన్ అంతరిక్ష సహకారాని కి సంబంధించిన ఒక ముసాయిదా పత్రాన్ని రూపొందించి విదేశీ వ్యవహారాల శాఖ కు ఇవ్వడం జరిగింది. అనంతరం బహ్రెయిన్ దీని కి సానుకూలత తెలపడం తో ఇరు పక్షాలు అంగీకరించిన అంశాల తో ఒక పత్రాన్ని సంతకాల కు సిద్ధం చేయడం జరిగింది.
(
రాష్ట్రపతి సచివాలయం
విధాన నిర్ణేతలకు జాతీయ ఆసక్తులు, అంతర్జాతీయ లక్ష్యాలు మార్గనిర్దేశం చేయాలి, ఆ రెండూ అనుకూల మరియు బహుముఖంగా ఉండాలిః రాష్ట్రపతి కోవింద్
- 60వ ఎన్డీసీ కోర్స్ వీడుకోలు వేడుకలో వీడియో సందేశం ద్వారా పాల్గొని ప్రసంగించిన రాష్ట్రపతి
నేడు ప్రపంచ స్థితి ప్రతి దేశం ముందు పలు సవాళ్లను నిలుపుతోందని.. ఈ నేపథ్యంలో విధాన నిర్ణేతలు.. జాతీయ ప్రయోజనాలతో పాటుగా అంతర్జాతీయ లక్ష్యాలను మార్గనిర్దేశనంగా చేసుకోవాల్సి ఉంటుంది. ఈరెండూ అనుకూలమైనవి మరియు బహుముఖంగా ఉండాలి అని భారత రాష్ట్రపతి శ్రీ రామ్ నాథ్ కోవింద్ అన్నారు. ఈ రోజు జరిగిన  ఎన్డీసీ 60వ కోర్సు వీడుకోలు సమావేశంలో ఆయన వీడియో సందేశం ద్వారా ప్రసంగించారు. కొన్ని దేశాలు అనుసరిస్తున్న విస్తరణ విధానం ప్రపంచవ్యాప్తంగా వ్యూహాత్మక, పరిణతి చెందిన ప్రతిస్పందనను కోరుతుందని రాష్ట్రపతి అన్నారు. ఈ నేపథ్యంలోనే ఎన్డీసీ ఇలాంటి అనేక సవాళ్లతో వ్యవహరిస్తుంది, భవిష్యత్తు కోసం బహుళ-కోణాలలో స్ట్రాటజిక్గా మరియు భౌగోళిక రాజకీయ వాతావరణాన్ని అర్థం చేసుకోవడానికి దాని కోర్సు పాల్గొనేవారికి తగిన సాధనాలను అందిస్తుందని అన్నారు. జాతీయ సాయుధ దళాలు, పౌర సేవలకు చెందిన సీనియర్ అధికారులకు మాత్రమే కాకుండా, స్నేహపూర్వక విదేశీ దేశాల ఉన్నతాధికారులకు కూడా ఎన్డీసీ తగిన నైపుణ్యాలు, జ్ఞానాన్ని అందించిందని రాష్ట్రపతి అన్నారు. ఇది ఆయా దేశాల వారు జాతీయ లక్ష్యాలకు సంబంధించిన విధానపర నిర్ణయాలు తీసుకోవడంలో వారికి సహాయపడేలాల దోహదం చేశాయని రాష్ట్రపతి కోవింద్ అన్నారు. ఎన్డీసీ కోర్స్లో పాల్గొనే వారికి ఈ కోర్సులో భాగంగా అందించే విస్తృత పాఠ్యాంశాలు.. మేటి సురక్షితమైన ప్రపంచం కోసం ఆశించే శిక్షణను, జ్ఞానాన్ని అందించడానికి స్పష్టంగా రూపొందించబడ్డాయన్నారు. కానీ మానవాళిపై అత్యంత తీవ్రమైన శాపమైన ఉగ్రవాదాన్ని మనం ప్రక్షాళన చేయగలిగితేనే సురక్షితమైన ప్రపంచం గురించి ఆలోచించవచ్చు అని రాష్ట్రపతి తెలిపారు. ప్రపంచంలోని వివిధ దేశాలు దాని ప్రతాపాన్ని ఎదుర్కొంటున్నందున ఇది అంతర్జాతీయంగా ప్రాముఖ్యత కలిగిన సమస్యగా మారింది. యూరోపియన్ దేశాలలో ఇటీవల జరిగిన పలు ఉగ్రవాదపు సంఘటనల నష్టం వర్ణణాతీతం. అంతర్జాతీయ సమాజం యొక్క సామూహిక ప్రయత్నాల ద్వారా ఉగ్రవాదం ఏ రూపంలో ఉన్నా అభివ్యక్తిలోనూ ముద్ర వేయాల్సిన అవసరాన్ని మనం అర్థం చేసుకోవలసిన ఆవశ్యకత ఉంది. తాజా ఘటనలు మనకు దీనినే తెలియపరుస్తుంది. కొద్ది రోజుల క్రితం ఎన్డీసీ సంస్థలో జరిగిన ‘ది ప్రెసిడెంట్స్ చైర్ ఆఫ్ ఎక్సలెన్స్ ఆన్ నేషనల్ సెక్యూరిటీ’ విభాగం గురించి ప్రస్తావిస్తూ, గొప్ప సంస్థ యొక్క డైమండ్ జూబ్లీని గుర్తుచేసుకోవడం దిశగా ఇదో సంజ్ఞ అని రాష్ట్రపతి అన్నారు. వ్యూహాత్మక అభ్యాస సంస్థ యొక్క అత్యున్నత సంస్థలో చైర్ మేధో మరియు విద్యా ప్రమాణాలను మెరుగుపరుస్తుందని ఆయన ఆశాభావం వ్యక్తం చేశారు.
రాష్ట్రపతి పూర్తి ప్రసంగం వీక్షించేందుకు ఇక్కడ క్లిక్ చేయండి:
విద్యుత్తు మంత్రిత్వ శాఖ
గాంధీనగర్ లో రెండవ జీ20 ఎనర్జీ ట్రాన్సిషన్స్ వర్కింగ్ గ్రూప్ సమావేశం
గ్లోబల్ వార్మింగ్, వాతావరణ మార్పులు, ఇంధన భద్రత వంటి తక్షణ, తీవ్రమైన సవాళ్లను సమిష్టిగా ఎదుర్కోవడమే భారత జీ20 ప్రెసిడెన్సీ లక్ష్యం: డాక్టర్ ముంజ్పారా మహేంద్రభాయ్ కలూభాయ్
స్వచ్ఛమైన ఇంధన మార్పు సాధించడానికి జి 20 సభ్య దేశాలు సహకరించాల్సిన, నమ్మకం భావనను పెంపొందించాల్సిన అవసరం ఉంది: శ్రీఅలోక్ కుమార్, విద్యుత్ శాఖ కార్యదర్శి
గాంధీనగర్ జీ20 అధ్యక్షతన రెండవ ఎనర్జీ ట్రాన్సిషన్స్ వర్కింగ్ గ్రూప్  సమావేశం ఆదివారం ప్రారంభమైంది. కేంద్ర ఆయుష్, మహిళా, శిశు సంక్షేమ శాఖ సహాయ మంత్రి డాక్టర్ ముంజ్పారా మహేంద్రభాయ్ కాలూభాయ్ తన ప్రారంభోపన్యాసంలో, గ్లోబల్ వార్మింగ్, వాతావరణ మార్పులు ,ఇంధన భద్రతకు తక్షణ ,అత్యవసర పరిష్కారాలను కనుగొనడానికి భారతదేశ జి 20 ప్రెసిడెన్సీ నిబద్ధతను ఉద్ఘాటించారు. క్లీన్ ఎనర్జీని ప్రోత్సహించడానికి ,తక్కువ ఖర్చుతో నమ్మదగినదిగా మార్చడానికి సృజనాత్మక సాంకేతిక పరిజ్ఞానాల పరిశోధన, అభివృద్ధి అవసరాన్ని మంత్రి ప్రముఖంగా వివరించారు.
జీ20 సభ్య దేశాలు, ప్రత్యేక ఆహ్వానిత దేశాలు, ఇంటర్నేషనల్ ఎనర్జీ ఏజెన్సీ
, యునైటెడ్ నేషన్స్ ఎకనామిక్ అండ్ సోషల్ కమిషన్ ఫర్ ది ఆసియా అండ్ పసిఫిక్ , యూరోపియన్ రీసెర్చ్ ఇన్స్టిట్యూట్ ఫర్ ఆసియాన్ అండ్ ఈస్ట్ ఆసియా , ఆర్గనైజేషన్ ఆఫ్ ది పెట్రోలియం ఎక్స్ పోర్టింగ్ కంట్రీస్ , ఇంటర్నేషనల్ సోలార్ అలయన్స్  వంటి అంతర్జాతీయ సంస్థల నుంచి 100 మందికి పైగా ప్రతినిధులు ఈ సమావేశంలో పాల్గొంటున్నారు.
ఈ సందర్భంగా ప్రధాని నరేంద్ర మోదీ ప్రవేశపెట్టిన 'లైఫ్ స్టైల్ ఫర్ ది ఎన్విరాన్ మెంట్ క్యాంపెయిన్' ప్రాముఖ్యతను కేంద్ర మంత్రి ప్రస్తావించారు. వనరులను విచక్షణతో, ఉద్దేశపూర్వకంగా వినియోగించుకోవడం, పర్యావరణాన్ని పరిరక్షించడం, సంరక్షించడం దిశగా అంతర్జాతీయ ప్రజా ఉద్యమంగా దీనిని నిర్మించాలని ఆయన వ్యక్తులు, సమాజాలను కోరారు.
కేంద్ర విద్యుత్ మంత్రిత్వ శాఖ కార్యదర్శి శ్రీ అలోక్ కుమార్ మాట్లాడుతూ, జి 20 సభ్యదేశాల మధ్య సమానమైన, భాగస్వామ్య ,సమ్మిళిత వృద్ధిని ప్రోత్సహించడానికి సమిష్టి చర్య తప్పనిసరి అని స్పష్టం చేశారు. క్లీన్ ఎనర్జీ మార్పు సాధించడానికి సభ్య దేశాలు సహకరించాలని, నమ్మకం భావనను పెంపొందించుకోవాలని ఆయన కోరారు.
గ్రీన్ హైడ్రోజన్ మిషన్, ఎనర్జీ ట్రాన్సిషన్, ఎనర్జీ స్టోరేజ్ ప్రాజెక్టులు, రెన్యూవబుల్ ఎనర్జీ ఎవాక్యుయేషన్, గ్రీన్ క్రెడిట్ ప్రోగ్రామ్, పీఎం-ప్రాణం, గోబర్ధన్ స్కీమ్, భారతీయ ప్రకృతిక్ ఖేతి బయో ఇన్పుట్ రిసోర్స్ సెంటర్స్, మిష్టీ, అమృత్ ధరోహర్, కోస్టల్ షిప్పింగ్, వెహికల్ రీప్లేస్మెంట్ వంటి కేంద్ర ప్రభుత్వం తలపెట్టిన ప్రధాన పథకాలను ఆయన వివరించారు.
సాంకేతిక అంతరాలను పరిష్కరించడం ద్వారా ఇంధన మార్పు కోసం తక్కువ ఖర్చుతో కూడిన ఫైనాన్సింగ్, ఇంధన భద్రత, వైవిధ్యమైన సరఫరా గొలుసులు, ఇంధన సామర్థ్యం, పారిశ్రామిక తక్కువ కార్బన్ పరివర్తనలు ,బాధ్యతాయుతమైన వినియోగం, భవిష్యత్తు కోసం ఇంధనాలు, స్వచ్ఛమైన ఇంధనం, న్యాయమైన, సరసమైన ,సమ్మిళిత ఇంధన మార్పు సార్వత్రిక ప్రాప్యతతో సహా ఆరు ప్రాధాన్యతా రంగాల పై ఈ సమావేశం దృష్టి సారించింది.
ఈ సమావేశాలలో భాగంగా గ్లోబల్ గ్రీన్ హైడ్రోజన్ ఎకోసిస్టమ్ -ఎనేబుల్ నెట్ జీరో పాత్ వేస్ అనే అంశంపై సదస్సు సెమినార్ నిర్వహించారు. రెండవ ఇ టి డబ్ల్యూ జి సమావేశంలో పాల్గొంటున్న ప్రతినిధులు గాంధీనగర్ లోని గిఫ్ట్ సిటీని సందర్శించారు.
క్లీన్ ఎనర్జీ మార్పు లో ప్రపంచ సహకారాన్ని పెంపొందించడానికి , సుస్థిర ఆర్థిక అభివృద్ధి ఎజెండాలో కేంద్ర బిందువుగా చేయడానికి భారతదేశం అధ్యక్షతన నాలుగు ఇటిడబ్ల్యుజి సమావేశాలు, వివిధ సైడ్ ఈవెంట్లు ,ఒక మంత్రిత్వ సమావేశం నిర్వహణకు ప్రణాళిక రూపొందించారు.
వాణిజ్యం, పరిశ్రమల మంత్రిత్వ శాఖ
భారతదేశ పాల ఉత్పత్తుల ఎగుమతి సామర్థ్యాన్ని ఉపయోగించుకోవటానికి మత్స్య, పశుసంవర్ధక మరియు పాడి పరిశ్రమల సహకారంతో ప్రపంచ పాల దినోత్సవాన్ని పురస్కరించుకుని ఎపిఈడిఎ వెబ్నార్ను నిర్వహించింది.
ఈ రోజు ప్రపంచ పాల దినోత్సవాన్ని పురస్కరించుకుని అపెడ మత్స్య, పశుసంవర్ధక మరియు పాడిపరిశ్రమ మంత్రిత్వ శాఖ  సహకారంతో దేశం నుండి పాల ఉత్పత్తుల ఎగుమతుల యొక్క పూర్తి సామర్థ్యాన్ని వినియోగించుకునే అవకాశాలపై వెబ్నార్ మరియు ఇంటరాక్టివ్ సెషన్ను నిర్వహించింది.
వెబ్నార్లో ముఖ్య ఉపన్యాసం ఇస్తూ ఎంఎఫ్హెచ్డి కార్యదర్శి శ్రీ అతుల్ చతుర్వేది మాట్లాడుతూ " పాల ఉత్పత్తిలో భారతదేశం ఆత్మనిర్భర్అని, ఎగుమతులకు తగినంత మిగులు ఉత్పత్తి ఉందని అన్నారు. పాల ఉత్పత్తులలో ఉత్పత్తి మరియు ఎగుమతి వృద్ధిలో సాధించిన పురోగతిని ఆయన వివరించారు.
పాల ఉత్పత్తులకు రోగనిరోధక శక్తిని పెంచే సామర్థ్యం ఉందని ఆ మేరకు కొవిడ్ ఒక పాఠాన్ని అందించిందని శ్రీ చతుర్వేది పేర్కొన్నారు. నాణ్యమైన ఉత్పత్తికి ఏ ధరనైనా చెల్లించడానికి సిద్ధంగా ఉన్న తరగతికి సముచిత ఉత్పత్తుల అవసరం చాలా ఉంది. పాడి అభివృద్ధికి జాతీయ కార్యక్రమం, జాతీయ పశువుల మిషన్, పశువుల ఆరోగ్యం మరియు వ్యాధుల నియంత్రణ మరియు పశుసంవర్ధక మౌలిక సదుపాయాల అభివృద్ధి నిధి వంటి పశుసంవర్ధక మరియు పాడిపరిశ్రమ శాఖ యొక్క పథకాలు మరియు కార్యక్రమాల గురించి ఆయన ప్రస్తావించారు.
టీకా ద్వారా పశువుల జనాభా ఆరోగ్య అవసరాలపై నొక్కిచెప్పిన శ్రీ చతుర్వేది జంతు వ్యాధి నియంత్రణ కార్యక్రమాన్ని గౌరవనీయ ప్రధానమంత్రి నరేంద్ర మోదీ కేంద్ర రంగాల పథకం కింద ప్రారంభించినట్లు గుర్తుచేశారు. "2025 నాటికి టీకా ద్వారా..2030 నాటికి టీకా లేకుండా పాదం మరియు నోటి వ్యాధుల నుండి భారతదేశాన్ని విముక్తి కలిగించే కార్యక్రమాలతో మనం లక్ష్యాన్ని సాధిస్తాము" అని వెబ్నార్లో ఆయన అన్నారు.
నాణ్యమైన పశుగ్రాసం లభ్యమయ్యేలా చూడటం మరియు పశుధార్ ద్వారా పశువుల పోషణ కోసం జంతువులను గుర్తించడం కోసం ఆత్మ నిర్భర్ భారత్ అభియాన్ ఆధ్వర్యంలో పశుసంవర్ధక మౌలిక సదుపాయాల అభివృద్ధి నిధి  కింద మౌలిక సదుపాయాలను అభివృద్ధి చేయడానికి ఎంఎఫ్ఎహెచ్డి పథకాన్ని కలిగి ఉంది. పాడి ప్రాసెసింగ్ మరియు విలువ అదనంగా మౌలిక సదుపాయాలు మరియు యానిమల్ ఫీడ్ ప్లాంట్ను స్థాపించడానికి వ్యక్తిగత పారిశ్రామికవేత్తలు, ప్రైవేట్ సంస్థలు, ఎంఎస్ఎంఇ, రైతు ఉత్పత్తిదారుల సంస్థలు  మరియు సంస్థలు పెట్టుబడుల ప్రోత్సాహానికి అనేక ప్రోత్సాహకాలు అందిస్తున్నాయి.
పాడి ఎగుమతిదారులు ఎదుర్కొంటున్న సమస్యల పరిష్కారానికి చర్యలు తీసుకుంటున్నట్లు ఎంఎఫ్హెచ్డి జాయింట్ సెక్రటరీ డాక్టర్ వర్షా జోషి చెప్పారు. పాడి వ్యవస్థాపకులకు మద్దతుగా ఇన్వెస్ట్మెంట్ ప్రమోషన్ డెస్క్ ఏర్పాటు చేసినట్లు ఆమె తెలిపారు. పాల ఉత్పత్తులను ప్రోత్సహించడానికి మరియు అపెడ సహకారంతో మార్కెట్ ప్రమోషన్ అవసరమని ఆమె పేర్కొన్నారు.
పాల ఉత్పత్తులను ప్రపంచ గమ్యస్థానాలకు నేరుగా ఎగుమతి చేయడానికి ఎఫ్పిఓలు, పాడి రైతులు లేదా సహకార సంస్థలను ప్రోత్సహించాల్సిన సమయం ఆసన్నమైందని ఎపిఎడిఎ చైర్మన్ డాక్టర్ ఎం. అంగముత్తు అన్నారు. నేషనల్ డెయిరీ డెవలప్మెంట్ బోర్డు ఎగ్జిక్యూటివ్ డైరెక్టర్ శ్రీ మీనేష్ సి షా కూడా భారతదేశంలో పాల రంగంపై తమ అభిప్రాయాలను పంచుకున్నారు.
ఎగుమతిదారుల తరఫున అముల్ అని కూడా పిలువబడే గుజరాత్ కోఆపరేటివ్ మిల్క్ మార్కెటింగ్ ఫెడరేషన్  మేనేజింగ్ డైరెక్టర్ డాక్టర్ ఆర్ఎస్ సోధి మాట్లాడుతూ చైనా, ఇయు, దక్షిణాఫ్రికా మరియు మెక్సికో వంటి దేశాలకు ఎగుమతుల్లో ఎదురవుతున్న అవరోధాలను పంచుకున్నారు. సార్క్ మరియు పొరుగు దేశాలైన బంగ్లాదేశ్  మరియు పాకిస్తాన్  అధిక దిగుమతి సుంకం విధుస్తున్నాయన్నారు. ప్రధాన దిగుమతి దేశాలు భారతదేశం నుండి పాల ఉత్పత్తులపై ఎక్కువ దిగుమతి సుంకాన్ని విధించాయని సోధి వివరించారు.
ఉక్కు మంత్రిత్వ శాఖ
అతుల్ భట్, సీఎండీ, ఆర్ఐఎన్ఎల్, వైజాగ్ మారథాన్కు పూర్వగామిగా వైజాగ్ స్టీల్ రన్-5కె ప్రోమో రన్ను ప్రారంభించారు.
డిసెంబరు 18న జరగనున్న "వైజాగ్ మారథాన్" రన్కు పూర్వగామిగా విశాఖపట్నం స్టీల్ ప్లాంట్లోని ఆర్ఐఎన్ఎల్ కల్నల్ సీకే నాయుడు స్టీలు స్టేడియంలో ఈరోజు వైజాగ్ స్టీల్ రన్, 5కి.మీ ప్రోమో రన్ను అతుల్ భట్, సీఎండీ, ఆర్ఐఎన్ఎల్ ఇతర ప్రముఖులు ఆర్కే బీచ్లో జెండా ఊపి ప్రారంభించారు. డీకే మహంతి, డైరెక్టర్ , డాక్టర్ కేహెచ్ ప్రకాష్, జీఎం  & హెచ్ఓడీ , ఎంఎస్ కుమార్, ప్రఖ్యాత క్రికెటర్ మాజీ జీఎం , ఆర్ఐఎన్ఎల్, బాలకృష్ణ రాయ్, ప్రెసిడెంట్, వైజాగ్ స్టీల్ 5కె ప్రోమో రన్ ఫ్లాగ్ ఆఫ్లో వైజాగ్ రన్నర్ సొసైటీ కూడా పాల్గొంది. రన్ను ప్రోత్సహించడంలో నిర్వాహకుల ప్రయత్నాలను అభినందిస్తూ, ఆర్ఐఎన్ఎల్ సీఎండీ, అతుల్ భట్, ఆర్ఐఎన్ఎల్ సమిష్టిని ఈ రకమైన శారీరక శ్రమలో పాల్గొనాలని కోరారు. ఇది వారిని ఆరోగ్యంగా ఉంచుతుందని, ఫిటర్ ఆర్ఐఎన్ఎల్ సంపన్నమైన ఆర్ఐఎన్ఎల్ అవుతుందని పేర్కొన్నారు. వైజాగ్ నగరం దాని అందం, పరిశుభ్రత, పర్యావరణం స్నేహపూర్వక వ్యక్తులతో ఆశీర్వదించబడిందని, దీనిని ఏదైనా ప్రముఖ అంతర్జాతీయ పర్యాటక ప్రదేశంతో పోల్చవచ్చని వ్యాఖ్యానించారు. ఈ రకమైన మారథాన్ దాని ఇమేజ్ను మరింత ప్రోత్సహించడంలో సహాయపడుతుందని భట్ తెలిపారు. అతుల్ భట్, ఆర్ఐఎన్ఎల్, సీఎండీ, డీకే మహంతి, డైరెక్టర్ , డాక్టర్ ప్రకాష్, ఎంఎస్ కుమార్, బాలకృష్ణ రాయ్ కూడా రన్లో పాల్గొన్నారు, వీరితో పాటు 500 మందికి పైగా ఉద్యోగులు, అధికారులు, వివిధ అథ్లెటిక్లకు చెందిన క్రీడాకారులు ఉన్నారు. వైజాగ్ స్టీల్ 5 కె ప్రోమో రన్లో పలు సంఘాలు, పిల్లలు చురుకుగా పాల్గొన్నారు.
మంత్రిమండలి
‘‘టీచర్ల కాడర్ ఆర్డినెన్సు, 2019’’లో రిజర్వేశన్ కు ఆమోదం తెలిపిన మంత్రివర్గం
‘విభాగం/విషయం’కు బదులు గా ‘విశ్వవిద్యాలయం/ కళాశాల’ను ఒక యూనిట్ గా పరిగణిస్తూ ‘‘కేంద్రీయ విద్యా సంస్థ లు  ఆర్డినెన్సు, 2019’’ని జారీ చేసే ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ప్రభావం:
అర్హత కలిగిన ప్రతిభాన్విత అభ్యర్ధులు అందరినీ ఆకట్టుకోవడం కోసం ఉన్నత విద్యా సంస్థల లో బోధన ప్రమాణాల ను ఈ నిర్ణయం మెరుగుపరచగలదని ఆశిస్తున్నారు.
ప్రయోజనాలు:
ఈ నిర్ణయం టీచర్స్ కాడర్ లో 5,000కు పైగా ఉద్యోగ ఖాళీల ను రాజ్యంగ 14వ, 16వ మరియు 21వ అధికరణాల లో పొందుపరచిన నియమ నిబంధనల ను, అలాగే షెడ్యూల్డు కులాలు/ షెడ్యూల్డు తెగలు మరియు సామాజికంగా, ఇంకా విద్య పరం గా వెనుకబడిన తరగతుల కు నిర్దేశించిన రిజర్వేశన్ ప్రమాణాల ను తప్పక అనుసరిస్తూ ప్రత్యక్ష నియామకం ద్వారా భర్తీ చేసేందుకు అనుమతి ని ఇస్తుంది.
(
రసాయనాలు, ఎరువుల మంత్రిత్వ శాఖ
61,120 లిపోసోమల్ యాంఫోటెరిసిన్-బి అదనపు వయల్స్ రాష్ట్రాలు, యూటీలు, కేంద్ర ప్రభుత్వ సంస్థలకు కేటాయింపు: శ్రీ డి.వి.సదానంద గౌడ
మ్యూకోర్మైకోసిస్ చికిత్సలో ఉపయోగించే 61,120 లిపోసోమల్ యాంఫోటెరిసిన్-బి అదనపు వయల్స్ను రాష్ట్రాలు, యూటీలు, కేంద్ర ప్రభుత్వ సంస్థలకు కేటాయించినట్లు కేంద్ర రసాయనాలు, ఎరువుల శాఖ మంత్రి శ్రీ సదానంద గౌడ ప్రకటించారు.
https://twitter.com/DVSadanandGowda/status/1407573989946318849?s=20
ఇప్పటివరకు దాదాపు 7.9 లక్షల వయల్స్ను దేశవ్యాప్తంగా కేటాయించినట్లు, రోగుల చికిత్సల కోసం తగినన్ని ఔషధాలు అందుబాటులో ఉంచినట్లు కూడా మంత్రి వెల్లడించారు.
ఆర్థిక మంత్రిత్వ శాఖ
ఐఎంఎఫ్/డబ్ల్యూబీ సమావేశాల్లో శ్రీలంక రుణ సమస్యలపై ఉన్నత స్థాయి చర్చ
ఈ రోజు వాషింగ్టన్ డి.సి.లో జరిగిన అంతర్జాతీయ ద్రవ్య నిధి -ప్రపంచ బ్యాంకు  వసంత కాల సమావేశాల సందర్భంగా, శ్రీలంక రుణ సమస్యలపై ఉన్నత స్థాయి చర్చ జరిగింది. భారత ఆర్థిక మంత్రి నిర్మల సీతారామన్ ఈ సమావేశంలో పాల్గొన్నారు.
జపాన్ ఆర్థిక మంత్రి సుజుకి షునిచి, ఫ్రాన్స్ ట్రెజరీ డైరెక్టర్ జనరల్ ఇమ్మాన్యుయేల్ మౌలిన్, శ్రీలంక ఆర్థిక శాఖ మంత్రి షెహన్ సేమసింఘే కూడా ఈ సమావేశంలో పాల్గొన్నారు. శ్రీలంక అధ్యక్షుడు, ఆర్థిక మంత్రి రణిల్ విక్రమసింఘే వర్చువల్ పద్ధతిలో పాల్గొన్నారు.
శ్రీలంకతో కలిసి, రుణ పునర్నిర్మాణ ప్రక్రియకు సంబంధించి బహుపాక్షిక సహకారంపై చర్చించడం ఈ కార్యక్రమం ఉద్దేశ్యం. భారత్, జపాన్, ఫ్రాన్స్ సహ నాయకత్వంలో, శ్రీలంక రుణాల పునర్వ్యవస్థీకరణ ప్రక్రియపై చర్చలు ప్రారంభించినట్లు మంత్రులు తెలిపారు.
ఆర్థిక సంక్షోభాన్ని ఎదుర్కోవడానికి అవసరైన తోడ్పాటును శ్రీలంకకు అందించేందుకు భారతదేశం సిద్ధంగా ఉందని కేంద్ర ఆర్థిక మంత్రి శ్రీమతి సీతారామన్ చెప్పారు. రుణ పునర్వ్యవస్థీకరణ చర్చల్లో పారదర్శకత, సమానత్వం ఉండేలా చూసేందుకు రుణదాతల మధ్య సహకారం ముఖ్యమని స్పష్టం చేశారు.
ప్రధాన మంత్రి కార్యాలయం
భాయ్ తారు సింగ్ జీని ఆయన జయంతి సందర్భంగా స్మరించుకున్నప్రధానమంత్రి
భాయ్ తారుసింగ్జీని ఆయన జయంతి సందర్భంగా ప్రధానమంత్రి శ్రీ నరేంద్ర మోదీ ఈరోజు స్మరించుకున్నారు.
ఇందుకు సంబంధించి ఒక ట్వీట్ చేస్తూ ప్రధానమంత్రి,
భాయ్ తారుసింగ్ జీ ని ఆయన జయంతి సందర్భంగా స్మరించు కుంటున్నాను. తరతరాలు ఆయన ధైర్యసాహసాలను ఎన్నటికీ మరిచిపోవు. సత్యం, న్యాయానికి కట్టుబడిన ఆయన చిత్తశద్ధి ఎంతగానో ప్రేరణగా నిలుస్తుంది అని పేర్కొన్నారు.
(
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్ -19 వ్యాధి నిర్ధారణ పరీక్షలకు త్వరలోనే కిట్ రూపొందించనున్న సిసిఎంబి
కోవిడ్ -19 వైరస్ కల్చర్కు ప్రయత్నిస్తున్న సిసిఎంబి
కోవిడ్ -19 మహమ్మారిని నియంత్రించేందుకు ప్రాథమిక దశలోనే పెద్ద ఎత్తున పరీక్షలు నిర్వహించాలని ప్రపంచ ఆరోగ్య సంస్థ చెబుతోంది. దీనివల్ల కోవిడ్ మహమ్మారిని ప్రారంభంలోనే గుర్తించి ప్రజల ప్రాణాలు కాపాడవచ్చని అంటోంది. ప్రపంచ ఆరోగ్య సంస్థ పిలుపునకు అనుగుణంగా , సెంటర్ ఫర్ సెల్యులార్, మాలుక్యులార్ బయాలజీ  తక్కువ ఖర్చుతో , ఖచ్చితమైన ఫలితాలు కనుగొనే విధంగా వ్యాధి నిర్ధారక కిట్ను ఎక్కువమందికి అందుబాటులోకి తెచ్చేందుకు నిరంతరం శ్రమిస్తోంది.
(అంతా సజావుగా సాగితే రెండు , మూడు వారాలలో మంచి కిట్లు రూపొందగలమన్న విశ్వాసాన్ని సిసిఎంబి డైరక్టర్ డాక్టర్ ఆర్.కె. మిశ్రా వ్యక్తం చేశారు. ఈ కిట్లు నాణ్యమైనవిగా , ఖచ్చితమైన ఫలితాలు ఇచ్చేవిగా ఉండడం అత్యంత ముఖ్యమని ఆయన అన్నారు. ఈ కిట్లు నూరు శాతం ఫలితాలు ఇచ్చినప్పుడే వాటిని ఆమోదిస్తామన్నారు.
అలాగే వ్యాధి నిర్ధారణ పరీక్ష ఖర్చు గురించి కూడా తాము ఆలోచిస్తున్నామని, ఇది వెయ్యి రపాయలకంటే తక్కువ ఉండాలన్నది తమ ఆలోచన అని చెప్పారు. 400-500 రూపాయల చౌక కిట్స్ గురించిన ఆలోచన కూడా ఉందని , అయితే ప్రస్తుతం తాము ఇందుకు హామీ ఇవ్వలేమని ఆయన చెప్పారు.అన్నింటికంటే ముఖ్యమైనది ప్రామాణీకృత కిట్ అని డాక్టర్ మిశ్రా చెప్పారు.
అలాగే కోవిడ్-19 వైరస్ ను కల్చర్ చేసేందుకు కూడా సిసిఎంబి ప్రణాళికలు రూపొందిస్తున్నట్టు డాక్టర్ మిశ్రా తెలిపారు. ఇందుకు సిసిఎంబిలో సదుపాయాలు ఉన్నాయని , ఇందుకు ప్రభుత్వం నుంచి అనుమతి కూడా వచ్చిందని ఆయన చెప్పారు. వైరస్ కల్చర్ ప్రారంభించేందుకు తాము ఇంకా శాంపిళ్లు, కిట్ అందుకోవలసి ఉందని డాక్టర్ మిశ్రా తెలిపారు. తెలంగాణా రాష్ట్రంలోప్రభుత్వం నిర్దేశించిన 5 టెస్టింగ్ కేంద్రాలు ఉన్నాయి. సిసిఎంబి 25 మందికి శిక్షణ ఇచ్చింది. దీనితో వీరు ఈ కేంద్రాలలో పరీక్షలు చేయడానికి వీలు కలుగుతుంది.
కోవిడ్-19 పరీక్షల సదుపాయం హైదరాబాద్లోని నిజామ్ ఇన్ స్టిట్యూట్ ఆఫ్ మెడికల్ సైన్సెస్ , గాంధీ ఆస్పత్రి, ఉస్మానియా జనరల్ ఆస్పత్రి, సర్ రోనాల్డ్ రోస్ ఇన్ స్టిట్యూట్ ఆఫ్ ట్రాపికల్ అండ్ కమ్యూనికబుల్ డిసీజెస్ లేదా ఫీవర్ ఆస్పత్రి, అలాగే వరంగల్ ఆస్పత్రిలో ఉంది. సెంటర్ ఫర్ డిఎన్ఎ ఫింగర్ ప్రింటింగ్ అండ్ డయాగ్నస్టిక్స్  కూడా ఈ కేంద్రాల జాబితాలో చేరనుంది.
ఇక ఈ వైరస్ను ఎదుర్కోవడానికి వాక్సిన్, ఔషధాలు తయారు చేయడం మరో అంశం. ప్రస్తుతానికి వాక్సిన్ లేదా ఔషధాల అభివృద్ధిపై తాము పనిచేయడం లేదని డాక్టర్ మిశ్రా చెప్పారు.
సాంస్కృతిక మంత్రిత్వ శాఖ
నవంబర్ 5న కేదార్నాథ్ని దర్శించి, శ్రీ ఆదిశంకరాచార్యుల సమాధిని ఆవిష్కరించనున్న ప్రధాని
శ్రీ ఆదిశంకరాచార్యుల విగ్రహాన్ని ఆవిష్కరించనున్న ప్రధాని
పలు కీలక మౌలిక సదుపాయాల ప్రాజెక్టులకు శంకుస్థాపన చేసి, పూర్తి అయిన ప్రాజెక్టులను ప్రారంభించనున్న ప్రధాన మంత్రి
పూర్తి అయిన, కొనసాగుతున్న మౌలిక సదుపాయాల పనులను సమీక్షించి, తనిఖీ చేయనున్న ప్రధాని
నవంబర్ 5వ తేదీన ఉత్తరాఖండ్లోని కేదార్నాథ్ను దర్శించనున్న ప్రధానమంత్రి నరేంద్ర మోడీ.
కేదార్నాథ్ ఆలయంలో ప్రధాన మంత్రి పూజలు నిర్వహించనున్నారు. అనంతరం ఆయన శ్రీ ఆదిశంకరాచార్య సమాధిని, శ్రీ ఆది శంకరాచార్యుల విగ్రహాన్ని ఆవిష్కరించనున్నారు. సమాధిని 2013లో సంభవించిన వరదల అనంతరం పునర్నిర్మించారు. మొత్తం నిర్మాణ పని ప్రధానమంత్రి మార్గదర్శనంలో చేపట్టారు. ప్రాజెక్టు పురోగతిని ఆయన నిరంతరం సమీక్షిస్తూ, పర్యవేక్షించారు.
దీనితో పాటుగా ప్రధానమంత్రి సరస్వతి ఆస్థపథ్ నిర్మాణ పనులను, పూర్తి చేసిన పనులను ప్రధానమంత్రి సమీక్షించి, తనిఖీ చేయనున్నారు.
అనంతరం ప్రధానమంత్రి బహిరంగ సభను ఉద్దేశించి ప్రసంగించనున్నారు. ఈ పర్యటనలో భాగంగా ఆయన సరస్వతీ అడ్డుగోడ  ఆస్థపథ్, ఘాట్లు, మందాకినీ అడ్డుగోడ ఆస్థపథ్, తీర్ధ్ పురోహిత్ గృహం, మందాకినీ నదిపై గురడ చట్టి వంతెన సహా పలు కీలక మౌలికసదుపాయాల ప్రాజెక్టులను ప్రారంభించనున్నారు. ఈ ప్రాజెక్టులను రూ. 130 కోట్ల వ్యయంతో పూర్తి చేశారు. సంగం ఘాట్ పునర్ అభివృద్ధి, ఫస్ట్ ఎయిడ్, టూరిస్ట్ ఫెసిలిటేషన్ సెంటర్, పాలనా కార్యాలయం, ఆసుపత్రి, రెండు గెస్టు హౌజులు, పోలీస్ స్టేషన్లు, కమాండ్ అండ్ కంట్రోల్ సెంటర్, మందాకినీ ఆస్థపథ్ క్యూ నిర్వహణ, వర్షం నుంచి తలదాచుకునేందుకు శిబిరం, సరస్వతీ పౌర సౌకర్య భవనం, ఘాట్లు సహా దాదాపు రూ. 180 కోట్ల విలువైన బహుళ ప్రాజెక్టులకు ఆయన పునాది రాయి వేయనున్నారు.
ప్రధాన మంత్రి కార్యాలయం
జపాన్ ప్రధాని తో సమావేశమైన ప్రధాన మంత్రి
జపాన్ ప్రధాని శ్రీ ఫుమియో కిశిదా తో జరిగిన ఒక ద్వైపాక్షిక సమావేశం లో ప్రధాన మంత్రి శ్రీ నరేంద్ర మోదీ పాలుపంచుకొన్నారు. పూర్వ ప్రధాని శ్రీ శింజో ఆబే కన్నుమూత పట్ల ప్రధాన మంత్రి తన ప్రగాఢ సంతాపాన్ని వ్యక్తం చేశారు. కీర్తిశేషుడైన ప్రధాని భారతదేశం-జపాన్ భాగస్వామ్యాన్ని బలపరచడం తో పాటు గా ఒక స్వేచ్ఛాయుతమైనటువంటి, అరమరికల కు తావు ఉండనటువంటి మరియు అన్ని వర్గాల ను కలుపుకొని పోయేటటువంటి ఇండో-పసిఫిక్ రీజియన్ తాలూకు దార్శనికత ను రూపుదిద్దడం లో కూడా అందించిన తోడ్పాటుల ను ప్రధాన మంత్రి ఈ సందర్భం లో ప్రస్తావించారు.
ద్వైపాక్షిక సంబంధాల ను మరింత గాఢతరం గా తీర్చిదిద్దుకోవడం లో నేత లు ఇరువురు వారి వారి నిర్మాణాత్మకమైనటువంటి ఆలోచనల ను ఒకరికి మరొకరు వెల్లడించుకొన్నారు. వారు అనేక ప్రాంతీయ అంశాల ను గురించి మరియు ప్రపంచ అంశాల ను గురించి కూడా చర్చించారు. భారతదేశం-జపాన్ ప్రత్యేక వ్యూహాత్మక మరియు ప్రపంచ భాగస్వామ్యాన్ని మరింత గా బలోపేతం చేసే దిశ లోను, ప్రాంతీయ సమూహాల లో, వివిధ అంతర్జాతీయ సమూహాలు మరియు సంస్థల లో కలసి కృషి చేయడం లో నేత లు వారి యొక్క వచనబద్ధత ను పునరుద్ఘాటించారు.
PIB Headquarters
ఇండియన్ ఆయిల్ కు తెలంగాణ, ఆంధ్ర ప్రదేశ్ రాష్ట్రాల
అధిపతి గా బాధ్యతలు స్వీకరించిన ఆర్. శ్రవణ్ ఎస్. రావు
శ్రీ ఆర్. శ్రవణ్ ఎస్. రావు ఇండియన్ ఆయిల్ కార్పొరేషన్ లిమిటెడ్ ఎగ్జిక్యూటివ్ డైరెక్టర్ & స్టేట్ హెడ్ గా పదవీబాధ్యతల ను స్వీకరించారు. ఆయన తెలంగాణ, ఆంధ్ర ప్రదేశ్ రాష్ట్రాల కు సంబంధించిన పదవీ బాధ్యతలు నిర్వహిస్తారు. శ్రీ రాహుల్ భరద్వాజ్ నుంచి ఈ బాధ్యతల ను శ్రీ శ్రవణ్ రావు అందుకున్నారు. ఇంతకు ముందు శ్రీ ఆర్. ఎస్.ఎస్. రావు ముంబయి లోని ఇండియన్ ఆయిల్ మార్కెటింగ్ ఆఫీస్ లో సెక్రటేరియట్ ఆఫ్ డైరెక్టర్  అధిపతి గా సేవలను అందించారు. ఇండియన్ ఆయిల్ లో శ్రీ రావు కు మూడు దశాబ్దాల అనుభవం ఉంది. సికిందరాబాద్ ఏరియా ఆఫీసు లో పనిచేసిన కాలం లో శ్రీ రావు ఎల్ పిజి డిస్ట్రిబ్యూటర్ సాఫ్ట్ వేర్ ను ప్రప్రథమం గా అభివృద్ధి చేసి, అమలుపరిచారు. అంతే కాకుండా ఆధార్ ఆధారితమైన ఎల్ పిజి సిలిండర్ సరఫరా మొదటి దశ కు ఎనలేని సహాయ సహకారాలను అందించారు.
హైదరాబాద్ కు చెందిన శ్రీ ఆర్. శ్రవణ్ ఎస్. రావు ఉస్మానియా విశ్వవిద్యాలయం నుంచి కెమికల్ ఇంజినీరింగ్ లో పోస్ట్ గ్రాడ్యుయేట్ డిగ్రీ ని పొందడమే కాకుండా ప్రధానమైన మేనేజ్ మెంట్ సంస్థల లో వివిధ కోర్సులకు కూడా హాజరయ్యారు.(Visitor Counter : 135